Priloga št. 1: Vzorec pogodbe o sofinanciranju

**REPUBLIKA SLOVENIJA**

**MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI**

Štukljeva c. 44, 1000 Ljubljana

E-naslov: gp.mddsz@gov.si

Davčna št.: SI 76953475

Matična št.: 5022860000

ki ga zastopa minister Luka Mesec (v nadaljevanju: **NO**)

podpisnik pogodbe: Luka Mesec, minister

in

|  |  |  |
| --- | --- | --- |
|

|  |  |
| --- | --- |
| E-naslov: Davčna št.: Matična št.: Transakcijski račun: ki ga zastopa direktor(ica) (v nadaljevanju: **upravičenec**) podpisnik pogodbe: , direktor(ica) |  |

 |

skleneta:

**POGODBO št.: 2611-23-……… o sofinanciranju projekta v okviru ukrepa**

**»Zagotovitev varnega okolja bivanja za osebe, ki so odvisne od pomoči drugih«**

**v okviru**

**Načrta za okrevanje in odpornost Republike Slovenije, komponente 2**

**Socialna varnost in dolgotrajna oskrba (C4 K2)**

**I. UVODNE DOLOČBE**

1. člen

(ugotovitvene določbe)

Pogodbeni stranki uvodoma kot nesporno ugotavljata, da:

* je Republika Slovenija, Ministrstvo za delo, družino, socialne zadeve in enake možnosti v vlogi nosilnega organa (v nadaljevanju: NO) oseba javnega prava, ki je na podlagi Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21) dolžno opravljati naloge za izvajanje ukrepa Zagotovitev varnega okolja bivanja za osebe, ki so odvisne od pomoči drugih;
* je NO dne …………. objavil Javni razpis za sofinanciranje gradnje objektov za zagotovitev varnega okolja bivanja za osebe, ki so odvisne od pomoči drugih (Uradni list RS, št. ../22),
* je bila vloga upravičenca za projekt »………………………..« (št. vhodnega dokumenta: ………………….), ki predstavlja prilogo in sestavni del te pogodbe (v nadaljevanju: vloga upravičenca), potrjena s Sklepom NO, št. ………………….. z dne ……………… (v nadaljevanju: sklep o izboru). Ukrep predstavlja potrjen projekt upravičenca, izbran na javnem razpisu;
* predstavljajo sredstva, dodeljena upravičencu v skladu s to pogodbo, sredstva iz sklada za okrevanje in odpornost v okviru Mehanizma za okrevanje in odpornost, ki je finančna podpora Evropske unije za pospešitev izvajanja trajnostnih reform in naložb, kot izhajajo iz Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L 057 z dne 18. 2. 2021), zadnjič popravljena s popravkom (UL L št. 410 z dne 18. 11. 2021), ki se upravičencu na podlagi te pogodbe izplačajo kot sredstva iz proračunskega sklada, ob upoštevanju določil Priročnika o načinu financiranja iz sredstev Mehanizma za okrevanje in odpornost;
* je namen sofinanciranja projektov iz sredstev proračunskega sklada izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov ali te pogodbe;
* je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, ki je drugačna od splošnih pravil pogodbenega prava;
* NO v pogodbi ne nastopa samo kot pogodbena stranka, temveč tudi kot nosilec javnega interesa za spodbujanje naložb za rast in delovna mesta ter zmanjševanje razvojnih razlik do razvitih regij Evropske unije ter med kohezijskima regijama in razvojnimi regijami v Republiki Sloveniji (v nadaljevanju: RS). Pri uresničevanju tega interesa ima nekatera pooblastila, s katerimi lahko posega v določbe te pogodbe, zlasti v delih, ki se nanašajo na pristojnosti NO in koordinacijskega organa (v nadaljevanju: KO) v zvezi z nadzorom nad porabo sredstev in pooblastilom za ta nadzor;
* je upravičenec seznanjen, da je dolžan preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek oziroma ekstrapolirani finančni popravek;
* je upravičenec seznanjen, da neizvršitev finančnega popravka za RS pomeni neupravičeno obremenitev proračuna RS. Upravičenec ima pravico ugovarjanja zoper vmesna poročila NO, KO, revizijskega organa in drugih nadzornih organov, vključenih v izvajanje, upravljanje, nadzor ali revizijo ukrepa, s katerimi izpodbija ugotovitve iz vmesnih poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih poročilih;
* zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode;
* upravičenec izvaja projekt, ki je predmet te pogodbe, brez partnerjev;
* sredstva za sofinanciranje predmetnega projekta ne zapadejo podrobni presoji z vidika pravil državne pomoči, in sicer na podlagi mnenja Ministrstva za finance, št. dokumenta: 4490-85/2020/4 z dne 4. 7. 2022.
1. člen

(dodelitev sredstev)

(1) Pogodbeni stranki sta sporazumni, da se ta pogodba sklepa zaradi dodelitve sredstev iz sklada za okrevanje in odpornost upravičencu, katerega projekt je bil odobren, in ki se izplačajo kot sredstva iz proračunskega sklada za projekt ali njegov del, ki ni obremenjen s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo nadzoru evropskih in slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil NO, KO, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo predmetnega projekta, sicer gre za bistveno kršitev pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

(2) Pogodbeni stranki se dogovorita, da se upravičeni stroški izvedbe predmetnega projekta sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

**II. PREDMET POGODBE**

1. člen

(predmet pogodbe)

(1) Predmet te pogodbe je opredelitev medsebojnih odnosov ter pravic in obveznosti med NO in upravičencem pri izvajanju in sofinanciranju projekta **»…………………………………………………………«,** ki se izvaja v okviru ukrepa »Zagotovitev varnega okolja bivanja za osebe, ki so odvisne od pomoči drugih« (v nadaljevanju: projekt).

(2) Sredstva sofinanciranja se dodeljujejo na podlagi in pod pogoji, ki so navedeni v javnem razpisu, sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti.

(3) Upravičenec sprejema sredstva sofinanciranja upravičenih stroškov projekta, ki so nepovratna, namenska sredstva sofinanciranja in prevzema obveznost izvedbe projekta z vsemi obveznostmi, ki jih je sprejel s to pogodbo.

(4) V nadaljevanju se uporablja pojem pogodba za vse obveznosti, ki izhajajo iz sklepa o izboru, te pogodbe in morebitnih prilog oziroma aneksov k tej pogodbi.

**III. PRAVNE PODLAGE IN NAVODILA**

1. člen

(pravne podlage in navodila)

(1) Pogodbeni stranki se dogovorita, da so del pogodbenega prava tudi naslednji predpisi in dokumenti, vključno z njihovimi spremembami, ki bodo objavljene v času izvajanja te pogodbe:

* Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433I z dne 22. 12. 2020; v nadaljevanju Uredba 2020/2094/EU),
* Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L 057 z dne 18. 2. 2021); zadnjič popravljena s popravkom (UL L št. 410 z dne 18. 11. 2021) z vsemi spremembami,
* Uredba (EU) 2021/337 Evropskega parlamenta in Sveta z dne 16. februarja 2021 o spremembi Uredbe (EU) 2017/1129 glede prospekta EU za okrevanje in ciljno usmerjenih prilagoditev za finančne posrednike in Direktive 2004/109/ES glede uporabe enotne elektronske oblike poročanja pri pripravi letnih računovodskih poročil, da bi se podprlo okrevanje po krizi zaradi COVID-19 (UL L št. 68 z dne 26. 2. 2021, str. 1) z vsemi spremembami,
* Delegirana uredba Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti z vsemi spremembami,
* Delegirana uredba komisije (EU) 2021/2105 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih z vsemi spremembami,
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13),
* Izvedbeni sklep Sveta o odobritvi ocene načrta za okrevanje in odpornost za Slovenijo (2021/10612),
* Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 PE/13/2018/REV/1,
* Smernice za določitev načina financiranja iz sredstev Mehanizma za okrevanje in odpornost, objavljenih na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>,
* Priročnik o načinu financiranja iz sredstev Mehanizma za okrevanje in odpornost, objavljenega na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>,
* Uporabniški priročnik za spremljanje Načrta za okrevanje in odpornost, objavljenega na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>,
* Smernic za določitev načina izvajanja Mehanizma za okrevanje in odpornost, objavljenih na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>,
* Priročnik o načinu izvajanja Mehanizma na okrevanje in odpornost, objavljenega na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>,
* Tehnična smernica za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost (UL L C 58 z dne 18. 2. 2021),
* Proračun Republike Slovenije za leto 2023 (Uradni list RS, št. 187/21 in 150/22),
* Proračun Republike Slovenije za leto 2024 (Uradni list RS, št. 150/22),
* Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22),
* Zakon o javnih financah (Uradni list RS, št. 11/11 – uradno prečiščeno besedilo, 14/13, 110/11 - ZDIU12, 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A, 14/15 - ZIPRS1415-D, 55/15 - ZFisP, 96/15 - ZIPRS1617, 80/16 - ZIPRS1718, 71/17 - ZIPRS1819, 13/18, 75/19 - ZIPRS2021, 36/20 - ZIUJP, 61/20 - ZDLGPE, 89/20, 195/20 - odl. US, 203/20 - ZIUPOPDVE, 174/20 - ZIPRS2122, 15/21 - ZDUOP, 187/21 - ZIPRS2223, 29/22 - ZUOPDCE),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 114/07 – ZIPRS0809, 61/08, 99/09 – ZIPRS1011, 3/13, 81/16, 164/20, 11/22, 96/22, 105/22 – ZZNŠPP in 149/22),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20 in 3/22 - ZDeb),
* Zakon o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 5/08, 73/08, 53/09, 56/10, 57/11, 61/10 – ZSVarPre, 62/10 – ZUPJS, 40/11 - ZUPJS-A, 40/11 - ZSVarPre-A, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 54/17, 31/18 – ZOA-A, 28/19, 189/20 – ZFRO in 196/21 – ZDOsk, 17/22),
* Zakon o dolgotrajni oskrbi (Uradni list RS, št. 196/21),
* Zakon o urejanju prostora (ZUreP-3, Uradni list RS, št. 199/21),
* Gradbeni zakon (Uradni list RS, št. 199/21 in 105/22 – ZZNŠPP),
* Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE; v nadaljevanju: ZLS),
* Zakon o financiranju občin (Uradni list RS, št. 32/06 – uradno prečiščeno besedilom, 123/06 – ZFO-1 in 57/08 – ZFO-1A; v nadaljevanju: ZFO-1),
* Zakon o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 – ZDLGPE in 175/20),
* Zakon o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 - ZNUNBZ; v nadaljevanju: ZJN-3),
* Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19),
* Uredba o zelenem javnem naročanju (Uradni list RS, št. 51/17, 64/19 in 121/21),
* Zakon o učinkoviti rabi energije (Uradni list RS, št. 158/20),
* Pravilnik o učinkoviti rabi energije (Uradni list RS, št. 70/22),
* Tehnična smernica TSG-1-004: 2022 Energijska učinkovitost stavb, Ministrstvo za okolje in prostor,
* Zakon o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP),
* Zakon o varstvu osebnih podatkov (Uradni list RS, št. 94/07 – uradno prečiščeno besedilo in 177/20),
* Pravilnik o minimalnih tehničnih zahtevah za izvajalce socialnovarstvenih storitev (Uradni list RS, št. 67/06 in 135/21),
* Pravilnik o standardih in normativih socialnovarstvenih storitev (Uradni list RS, št. 45/10, 28/11, 104/11, 111/13, 102/15, 76/17, 54/19 in 81/19),
* Uredba o upravljanju z energijo v javnem sektorju (Uradni list RS, št. 52/16, 116/20 in 158/20 – ZURE; v nadaljevanju: Uredba o upravljanju z energijo v javnem sektorju),
* Javni razpis za sofinanciranje gradnje objektov za zagotovitev varnega okolja bivanja za osebe, ki so odvisne od pomoči drugih (Uradni list RS, št. …..),
* sklep o izboru.

(2) Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

(3) Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

(4) Upravičenec bo izvedel projekt skladno z dokumenti in navodili, navedenimi v prvem odstavku tega člena in veljavnimi v času izvedbe posameznih aktivnosti projekta. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po le-teh je upravičenec dolžan na NO podati pisno zaprosilo za pojasnila v zvezi z obveznostmi. NO je dolžan v roku 15 dni pisno odgovoriti na vprašanja upravičenca.

**IV. PODATKI O PROJEKTU IN UPRAVIČENI STROŠKI**

1. člen

(namen, cilji, ciljna skupina in kazalniki projekta)

(1) Namen projekta je sofinanciranje gradnje objektov za zagotovitev varnega okolja bivanja za osebe, ki so odvisne od pomoči drugih. Načrtuje se novogradnja infrastrukture v obliki manjših bivalnih enot, ki bodo grajene po sodobnih gradbenih standardih kot samostojne enote, ki bodo omogočale učinkovito upravljanje s tveganji, povezanimi z nalezljivimi boleznimi ter kakovostno in varno obravnavo oseb z visoko stopnjo odvisnosti od pomoči drugih, bodo izpolnjevale pogoje za skoraj nič energijske stavbe in bodo upoštevale načelo »ne škoduj bistveno«.

(2) Ključni cilj projekta je vzpostaviti infrastrukturo, ki bo zagotovila nove nastanitvene kapacitete v obliki manjših, samostojnih bivalnih enot, grajenih kot skoraj nič energijski objekti, in bo namenjena uporabnikom, ki potrebujejo osnovno, socialno in zdravstveno oskrbo, prilagojeno njihovim potrebam, kakovostno in varno obravnavo ter bo zagotavljala ustrezne prostorske pogoje za izvajanje skupnostnih storitev in programov.

Projekt bo prispeval še k drugim ciljem, in sicer:

* izgradnji nove infrastrukture za 850 mest v obliki manjših, samostojnih bivalnih enot, ki bodo namenjene uporabnikom, ki potrebujejo osnovno, socialno in zdravstveno oskrbo, prilagojeno njihovim potrebam,
* zagotavljanju ustreznih prostorskih pogojev za izvajanje skupnostnih storitev in programov, ki bodo omogočali samostojno življenje in preprečevali socialno izključenost uporabnikov,
* enakomerni pokritosti potreb po vsej Sloveniji,
* omogočanju učinkovitega upravljanja s tveganji, povezanimi z nalezljivimi boleznimi,
* kakovostni in varni obravnavi oseb z visoko stopnjo odvisnosti od pomoči drugih,
* gradnji skoraj nič energijskih objektov, ki omogočajo nižjo porabo energentov, nižje vzdrževalne stroške, manjše izpuste toplogrednih plinov, uporabo obnovljivih materialov, uporabo obnovljivih virov energije in zagotovitev optimalnega mikroklimatskega okolja,
* upoštevanju okoljskega načela »ne škoduj bistveno« (DNSH oz. Do No Significant Harm).

(3) Ciljna skupina projekta so odrasle osebe, ki so v skladu z 8. členom D točke odstavka b) Pravilnika o standardih in normativih socialno varstvenih storitev upravičene do institucionalnega varstva v domovih za starejše, in odrasle osebe, ki so v skladu z 8. členom C točke odstavka b) Pravilnika o standardih in normativih socialnovarstvenih storitev, upravičene do institucionalnega varstva v varstveno delovnih centrih in centrih za usposabljanje delo in varstvo.

(4) Specifični kazalnik projekta je naslednji:

* **Število vseh postelj, v katere bo investirano: …...**

(5) Upravičenec se zavezuje doseči cilj iz drugega odstavka tega člena ter zastavljen kazalnik iz prejšnjega odstavka. Hkrati se upravičenec zavezuje, da bo zastavljen kazalnik iz prejšnjega odstavka dosegel do roka za izvedbo, kot je določen v prvem odstavku 11. člena te pogodbe.

1. člen

(upravičeni stroški)

(1) Stroški in izdatki so upravičeni, če so:

* s projektom neposredno povezani, potrebni za njegovo izvajanje in so v skladu s cilji projekta;
* dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene;
* pripoznani v skladu s skrbnostjo dobrega gospodarja;
* nastali in so bili plačani v obdobju upravičenosti;
* dokazljivi z verodostojnimi knjigovodskimi listinami in drugimi listinami enake dokazne vrednosti;
* v skladu z veljavnimi pravili Evropske unije in nacionalnimi predpisi.

(2) Upravičeni stroški izvajanja projekta so naslednji:

* gradbena, obrtniška, strojna in elektro dela, vključno s stroški gradbišča ter zunanjo ureditev s komunalno infrastrukturo,
* nakup opreme, definirane s Pravilnikom o minimalnih tehničnih zahtevah za izvajalce socialnovarstvenih storitev,
* komunalni prispevek,
* stroški storitev zunanjih izvajalcev (projektna in investicijska dokumentacija, svetovalni inženiring, nadzor v skladu z gradbeno zakonodajo),
* stroški plač in povračil stroškov v zvezi z delom na projektu,
* stroški informiranja in komuniciranja,
* izvajanje ukrepa umetniškega deleža v javnih investicijskih projektih v skladu z določili zakona o uresničevanju javnega interesa za kulturo,
* davek na dodano vrednost (DDV) v skladu z izdanim potrdilom Finančne uprave RS.

(3) Podrobneje so vrste stroškov in dokazila za izkazovanje stroškov in izdatkov določeni v Smernicah za določitev načina financiranja iz sredstev Mehanizma za okrevanje in odpornost in Priročniku o načinu financiranja iz sredstev Mehanizma za okrevanje in odpornost.

 **V. VREDNOST POGODBE**

1. člen

(vrednost pogodbe)

(1) Projekt se sofinancira iz proračunskega sklada za okrevanje in odpornost v okviru Mehanizma za okrevanje in odpornost, ki je finančna podpora Evropske unije za pospešitev izvajanja trajnostnih reform in naložb, kot izhajajo iz Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L 057 z dne 18. 2. 2021), zadnjič popravljena s popravkom (UL L št. 410 z dne 18. 11. 2021).

(2) Skupna višina sredstev, namenjenih za izvedbo projekta znaša ………………. EUR (brez DDV) in ………………………… EUR (z odbitnim DDV).

(3) Višina vseh upravičenih stroškov projekta je …………… EUR. Delež upravičenih stroškov znaša …… % celotnih upravičenih stroškov projekta.

(4) NO bo pod pogojem pravilnega in pravočasnega izpolnjevanja pogodbenih obveznosti s strani upravičenca ter v okviru razpoložljivih proračunskih sredstev upravičencu zagotavljal nepovratna sredstva v višini največ **…………..…… EUR** (z besedo: …………………………………) za sofinanciranje skupnih upravičenih stroškov projekta po tej pogodbi.

(5) Predvidena dinamika izplačevanja sredstev za sofinanciranje skupnih upravičenih stroškov projekta (v EUR):

Okvirna letna dinamika izplačil sredstev izvajalcu ukrepa je:

- za leto 2023: …………….. EUR, od tega DDV ………………. EUR.

- za leto 2024: …………….. EUR, od tega DDV ………………. EUR.

- za leto 2025: …………….. EUR, od tega DDV ………………. EUR.

- za leto 2026: …………….. EUR. od tega DDV ………………. EUR.

(6) Dinamika izplačevanja sredstev za sofinanciranje skupnih upravičenih stroškov projekta se lahko spremeni na predlog upravičenca z aneksom k tej pogodbi, vendar le ob utemeljenih razlogih in ob pogoju, da ima NO na razpolago prosta proračunska sredstva.

(7) NO bo zagotovil namenska sredstva iz Mehanizma za okrevanje in odpornost na proračunski postavki ………… C4K15IC-Varno okolje bivanja za osebe, ki so odvisne od pomoči drugih-NOO-MDDSZ-posojilo in proračunski postavki 221186 Plačilo DDV za NOO.

(8) Ostala sredstva za izvedbo projekta zagotovi upravičenec iz lastnih virov in znašajo …………………. EUR.

1. člen

(izplačila sredstev)

(1) Osnova za izplačilo sredstev je usklajen in s strani NO potrjen zahtevek za izplačilo z vsemi prilogami in dokazili in mora, ne glede na način določitve cen v gradbeni pogodbi, izhajati iz knjige obračunskih izmer. V primeru dodatnega preverjanja upravičenosti stroškov, mora upravičenec zagotavljati še druga dokazila, iz katerih je razvidna upravičenost stroška in njegov nastanek.

(2) Upravičenec pripravi zahtevke za izplačilo v skladu Priročnikom o načinu financiranja iz sredstev Mehanizma za okrevanje in odpornost in jih posreduje na NO v skladu z zakonom in podzakonskimi predpisi, ki urejajo opravljanje plačilnih storitev za proračunske uporabnike. Zahtevki za izplačilo vključujejo stroške projekta in izkazujejo upravičene stroške iz drugega odstavka 6. člena te pogodbe, skupaj s prilogami in dokazili.

(3) Upravičenec bo zahtevek za izplačilo z obveznimi prilogami in dokazili o realiziranih upravičenih stroških preteklega obdobja posredoval NO predvidoma enkrat mesečno.

(4) NO bo zahtevke za izplačilo z obveznimi prilogami in dokazili usklajeval z upravičencem v skladu s postopki preverjanja in kontroliranja, določenimi s strani KO in v skladu z ustreznimi navodili NO. NO opravi preverjanje popolnosti in pravilnosti zahtevka za izplačilo v 30 dneh od prejema popolnega zahtevka za izplačilo, v primeru dopolnitev pa najpozneje v 60 dneh.

(5) NO bo v primeru ugotovljenih neupravičenih stroškov ali v primeru, da upravičenec ne predloži ustreznih dokazil o upravičenosti stroškov, zahtevek za izplačilo v celoti zavrnil. Upravičenec je dolžan NO posredovati nov zahtevek za izplačilo z obrazložitvijo sprememb in sklicem na predhodni/izhodiščni zahtevek za izplačilo.

(6) V primerih nepravilnosti ali nenamenske porabe sredstev, ko so ugotovljeni neupravičeni stroški projekta po že izvršenem izplačilu sredstev iz proračuna RS, mora upravičenec na podlagi lastne ugotovitve, o kateri obvesti NO ali ugotovitve drugih nadzornih organov in na poziv NO, pripraviti ter NO posredovati negativni zahtevek za izplačilo in vrniti neupravičeno izplačana sredstva v proračun RS takoj oziroma najkasneje v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS. Podrobnejše postopke priprave negativnega zahtevka za izplačilo, način potrjevanja in posredovanja le-tega ter vračila sredstev določa Priročnik o načinu financiranja iz sredstev Mehanizma za okrevanje in odpornost.

(7) Vse neupravičene stroške projekta krije upravičenec sam.

(8) NO bo upravičencu sredstva nakazoval na podračun št. ………………………………, odprt pri UJP (v nadaljevanju: podračun).

(9) Sredstva, izkazana na usklajenem zahtevku za izplačilo, bo NO izplačal upravičencu v 30-tih dneh po potrditvi zahtevka za izplačilo. Izplačila iz proračuna RS v tekočem letu je mogoče izvesti na podlagi zahtevkov za izplačilo, ki bodo potrjeni do 15. 12. tekočega leta oziroma v skladu z veljavnim pravilnikom, ki ureja zaključek izvrševanja proračuna RS. Zahtevki za izplačilo, ki bodo potrjeni po navedenem roku, zapadejo v plačilo v naslednjem proračunskem letu, v kolikor so za projekt načrtovana ustrezna sredstva v proračunu RS. Upravičenec je dolžan zadnji zahtevek za izplačilo sredstev izstaviti in posredovati NO najkasneje do 31. 08. 2026.

1. člen

(izplačila sredstev brez dokazil o plačilu)

(1) Na podlagi predhodne potrditve s strani NO, se lahko, ne glede na določbe prejšnjega člena te pogodbe, izplačilo sredstev po tej pogodbi, izvede na podlagi predloženega in potrjenega zahtevka za izplačilo, brez dokazila o plačilu izvajalcu, en dan pred dnevom plačila upravičenca izvajalcu.

(2) Upravičenec je dolžan zahtevek za izplačilo, skupaj s prilogami in dokazili, razen dokazila o plačilu, NO predložiti vsaj 25 dni pred dnevom plačila izvajalcu.

(3) Upravičenec je dolžan v roku 8 dni od prejema sredstev posredovati NO dokazila o plačilu izvajalcu. V nasprotnem primeru se mu zadržijo nadaljnja izplačila iz proračuna RS.

**VI. ROK ZA IZVEDBO**

1. člen

(obdobje upravičenosti)

(1) Obdobje upravičenosti stroškov upravičenca je od 1. 2. 2021 do 30. 6. 2026.

(2) Obdobje upravičenosti izdatkov upravičenca je od 1. 2. 2021 do 31. 8. 2026.

(3) Obdobje upravičenosti javnih izdatkov (izplačil iz proračuna RS) je od datuma podpisa te pogodbe do 31. 12. 2026.

**VII. AKTIVNOSTI NOSILNEGA ORGANA**

1. člen

(obveznosti NO)

1. NO se zavezuje, da bo:
* skrbel za pravilno, zakonito, gospodarno in učinkovito izvajanje te pogodbe;
* spremljal in nadziral izvajanje projekta ter namensko porabo sredstev, odstopanja in napovedi ter o tem poročal KO, Uradu Republike Slovenije za okrevanje in odpornost. NO lahko za spremljanje, nadzor in evalvacijo projekta ter porabo proračunskih sredstev angažira zunanje izvajalce ali pooblasti druge organe ali institucije. NO si pridržuje pravico, da v času izvajanja projekta izvaja supernadzor nad investicijo in revizijo projektne dokumentacije pred objavo javnega naročila in sklenitvijo pogodbe z izbranim zunanjim izvajalcem;
* zagotavljal vpogled v dokumentacijo projekta KO, stroškovnemu in revizijskemu organu;
* preverjal, da upravičenec vodi ločeno knjigovodstvo za projekt;
* zagotavljal revizijsko sled in hrambo dokumentacije v skladu s predpisi, ki urejajo hranjenje dokumentarnega gradiva;
* skrbel za pravilen in pravočasen vnos podatkov v informacijske sisteme, ki so predvideni za finančno upravljanje, spremljanje, nadziranje in vrednotenje projekta;
* v informacijskem sistemu MFERAC pripravil odredbe in izvršil izplačilo sredstev iz proračuna RS;
* v primeru ugotovljene neupravičene porabe sredstev v informacijskem sistemu MFERAC vzpostavil terjatev do upravičenca;
* spremljal vračila sredstev upravičenca v skladu s pozivom NO ali drugega revizijskega organa in evidentiral zapiranje terjatev v informacijskem sistemu MFERAC;
* v primeru ugotovljene neupravičene porabe sredstev v skladu z zahtevo KO oziroma organa za potrjevanje vrnil sredstva;
* zagotavljal javnost dela, obveščal ter komuniciral z domačo javnostjo o izvajanju projekta;
* upravičencu na njegovo pisno zaprosilo pravočasno zagotovil informacije in pojasnila v zvezi z obveznostmi iz te pogodbe;
* pred odobritvijo prvega zahtevka za izplačilo iz proračuna preveril skladnost izvajanja projekta z relevantno zakonodajo tudi za obdobje pred opravljenim izborom oziroma pred sklenitvijo te pogodbe. V primeru odkritja kršitev bo NO upravičencu določil rok za odpravo kršitve, v primeru neodprave kršitve pa lahko NO od te pogodbe odstopi s pisno izjavo.

 **VIII. AKTIVNOSTI UPRAVIČENCA**

1. člen

(jamstva upravičenca)

(1) Upravičenec s podpisom te pogodbe potrjuje in jamči, da:

* je seznanjen z dejstvom, da je projekt sofinanciran iz Mehanizma za okrevanje in odpornost in se strinja, da se pri izvajanju projekta upoštevajo predpisi in navodila NO in KO, ki veljajo za izvajanje mehanizma;
* je seznanjen z dejstvom, da je dolžan preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
* je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
* so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS;
* je NO seznanil z vsemi dejstvi, podatki in okoliščinami, ki so mu bili znani, ali bi mu morali biti znani in ki bi lahko vplivali na odločitev NO o sklenitvi te pogodbe;
* so vsi podatki, ki jih je posredoval NO v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

(2) Kršitve jamstev iz prejšnjega odstavka so bistvene kršitve pogodbe. V primeru takih kršitev lahko NO odstopi od pogodbe, upravičenec pa je dolžan vrniti prejeta sredstva po tej pogodbi v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

1. člen

(obveznosti upravičenca)

(1) Upravičenec se zavezuje, da bo izpolnjeval naslednje obveznosti:

* izvajal ustrezne postopke za namen zagotovitve novih kapacitet, izvajanja skupnostnih programov, varnejšega bivalnega okolja in ustreznega standarda za stanovalce, svojce, zaposlene v institucijah, pokrivanja vrzeli in zagotavljanja ustreznih standardov v institucijah socialnega varstva;
* bo pridobil pravnomočno uporabno dovoljenje oziroma zapisnik o sprejemu in izročitvi izvedenih del v skladu s Posebnimi gradbenimi uzancami 2020 najkasneje do 30. 6. 2026;
* izvajal projekt, ki je predmet sofinanciranja po tej pogodbi, pravilno, zakonito, gospodarno in ter skladno z zahtevami javnega razpisa;
* odgovarjal za izvedbo projekta ter upravičeno porabo sredstev;
* izvajal aktivnosti strokovno, vestno in kakovostno, s skrbnostjo dobrega gospodarstvenika, in sicer po dogovorjenem vsebinskem, terminskem in finančnem načrtu, kot izhaja iz vloge upravičenca;
* izvedel vse ustrezne postopke izbora izvajalcev v skladu z veljavnimi predpisi izbranega postopka in pri tem dosledno upošteval vsakokratno veljavno zakonodajo s področja integritete in preprečevanja korupcije;
* v gradbeni pogodbi, ne glede na način določitve cen (merska enota posameznih del ali ključ), izvajalca obvezal k vodenju knjige obračunskih izmer;
* preverjal ustreznost izvedenih aktivnosti s strani zunanjih izvajalcev;
* spremljal izvajanje projekta, odstopanja in napovedi ter o tem poročal NO;
* vodil ločeno knjigovodstvo za projekt oziroma ustrezne knjigovodske evidence ter zagotavljanje revizijske sledi in hrambe dokumentacije v skladu s poglavjem 9 Priročnika o načinu izvajanja Mehanizma za okrevanje in odpornost. O natančnem datumu za hrambo dokumentacije bo upravičenec po končanem projektu pisno obveščen s strani ministrstva. Prav tako je upravičenec dolžan hraniti dokumentacijo za potrebe nadzora in spremljanja projekta v skladu z navodili NO in KO;
* na zahtevo NO in KO pripravil izredna poročila s predpisano vsebino in rokom izdelave;
* izpolnjeval zahteve glede komuniciranja z javnostjo in uporabo logotipov v skladu poglavjem 10 Priročnika o načinu izvajanja Mehanizma za okrevanje in odpornost. Na zahtevo NO mora upravičenec sodelovati pri obveščanju in komuniciranju z javnostmi, ki ju organizira NO ali KO;
* v roku 8 dni od nastanka spremembe, pisno obvestil NO o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov ter druge spremembe, ki bi kakorkoli spremenile status upravičenca oziroma vplivale na to pogodbo;
* upošteval dodatna navodila oziroma spremembe navodil in zahtev NO glede informiranosti, priprave zahtevkov za izplačilo in poročil, ki jih NO sprejme v skladu z vsakokratno veljavnimi predpisi;
* rezultate dokončanega projekta uporabljal v skladu z namenom sofinanciranja;
* si prizadeval morebitne spore urediti s podajo predloga NO za sklenitev aneksa k tej pogodbi;
* zagotavljal spodbujanje enakih možnosti moških in žensk ter preprečevanje vsakršne diskriminacije, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti projekta.

(2) V primeru neizpolnjevanja pogodbenih obveznosti iz prejšnjega odstavka gre za bistvene kršitve pogodbe. V tem primeru NO določi upravičencu rok za izpolnitev oziroma odpravo nepravilnosti. V kolikor upravičenec kljub pozivu NO pogodbene obveznosti v roku ne izpolni, lahko NO odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS oziroma sprejme druge ustrezne ukrepe.

1. člen

(spremembe projekta)

(1) Če upravičenec ugotovi, da izvajanje projekta ne poteka v skladu z vsebinskim, finančnim in terminskim načrtom, mora o tem čim prej oziroma najkasneje v 5-tih delovnih dneh od navedene ugotovitve z dopisom obvestiti NO.

(2) Na podlagi upravičenčeve obrazložitve v dopisu NO odloči, ali bo spremembo projekta odobril in k pogodbi sklenil aneks ali ne in bo od pogodbe odstopil ter upravičenca s svojo odločitvijo pisno seznanil. Pogodbeni stranki sta sporazumni, da o obstoju in ustreznosti obrazložitve spremembe projekta in izkazanosti njene utemeljitve presodi NO. Sprememba projekta lahko pomeni spremembo določb te pogodbe.

(3) Če NO ugotovi, da:

* izvajanje projekta ne poteka v skladu z vsebinskim, finančnim in terminskim načrtom in upravičenec ni izpolnil obveznosti iz prvega odstavka tega člena oziroma
* je upravičenec izpolnil obveznost iz prvega odstavka tega člena po poteku pogodbeno določenega roka oziroma
* so med izvajanjem projekta nastopile okoliščine, ki bi vplivale na oceno vloge upravičenca na način, da se ta pogodba ne bi sklenila, če bi te okoliščine obstajale ob ocenitvi navedene vloge,

lahko NO odstopi od pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

1. člen

(nenamenska poraba sredstev)

(1) Odobrena sredstva na podlagi te pogodbe so namenska in jih mora upravičenec porabiti izključno za izvajanje projekta, katerega sofinanciranje je predmet te pogodbe.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena,
* upravičenec navaja lažne ali netočne podatke, podatke ponareja ali jih namenoma izpusti,
* se ugotovijo nepravilnosti in/ali odstopanja od pogodbe s finančnimi posledicami,
* se pri preverjanju ukrepov ugotovijo primeri goljufije, korupcije, nasprotij interesov ter dvojnega financiranja.

(3) V primeru, ko je s strani organov, ki izvajajo upravljalna preverjanja oziroma nadzornih organov ugotovljena nenamenska poraba sredstev projekta ali, da so bila sredstva odtujena ali so bila dodeljena upravičencu neupravičeno, lahko NO prekine izplačevanje sredstev po tej pogodbi ali odstopi od te pogodbe ter vzpostavi terjatev, upravičenec pa je dolžan v roku 30 dni od prejema pisnega poziva NO vrniti neupravičeno prejeta sredstva, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

1. člen

(odstop upravičenca od pogodbe)

(1) Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi NO. V tem primeru izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti.

(2) Upravičenec je v primeru predčasnega odstopa od te pogodbe dolžan podati končno poročilo o projektu. Če delna realizacija projekta za NO ni smiselna (nedoseganje ciljev projekta in kazalnikov), lahko NO odstopi od te pogodbe in zahteva vračilo vseh prejetih sredstev ali sorazmernega dela prejetih sredstev po tej pogodbi, upravičenec pa je dolžan vrniti sredstva v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

(3) V primeru predčasnega odstopa upravičenca od te pogodbe brez utemeljenih razlogov lahko NO zahteva vračilo že prejetih sredstev, upravičenec pa je dolžan vrniti vsa prejeta sredstva ali sorazmerni del prejetih sredstev v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

**IX. NADZOR NAD IZVAJANJEM NAČRTA IN PORABO SREDSTEV**

1. člen

(preverjanje izvajanja načrta)

(1) NO opravlja preverjanje izvajanja načrta v skladu z Uredbo o vzpostavitvi Načrta za odpornost in okrevanje, Uredbo o izvajanju mehanizma in Priročnikom o načinu izvajanja Mehanizma za okrevanje in odpornost. Preverjanje se lahko izvede kot administrativno preverjanje ukrepov ali preverjanje na kraju samem.

(2) Administrativno preverjanje ukrepa se izvede za vsako listino, ki je podlaga za izplačilo oz. vzorec listin, v skladu z metodologijo vzorčenja praviloma pred izplačilom sredstev mehanizma.

(3) Preverjanja na kraju samem izvaja NO. V primeru preverjanja na kraju samem je upravičenec dolžan omogočiti vpogled v računalniške programe, listine in postopke v zvezi z izvajanjem projekta. Upravičenec se obvezuje, da bo sodeloval pri izvedbi teh preverjanj ter se nanje ustrezno pripravil.

(3) V kolikor upravičenec ne omogoči izvedbe preverjanja na kraju samem, NO določi ustrezne ukrepe kot odziv na neizpolnjevanje pogodbenih obveznosti. V kolikor upravičenec naloženih ukrepov ne upošteva, lahko NO odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

(4) Preverjanja so podrobneje urejena v poglavju 5 Priročnika o načinu izvajanja Mehanizma za okrevanje in odpornost.

1. člen

(nadzor)

(1) Upravičenec se zavezuje, da bo omogočil tehnični, administrativni in finančni nadzor nad izvajanjem projekta, katerega sofinanciranje je predmet te pogodbe, tako, da je vsak čas možna izvedba nadzora projekta ter vpogled v dokumentacijo v vsaki točki projekta. Nadzor se izvaja s strani NO, KO, stroškovnega organa in revizijskega organa.

(2) Upravičenec se zavezuje, da bo za potrebe nadzora, revizij projekta in spremljanja porabe sredstev ter doseganja zastavljenih ciljev nadzornim organom predložil vse dokumente, ki izkazujejo resničnost, pravilnost in skladnost upravičenih stroškov projekta, navajal vsa dejstva in dokaze, ki bi lahko vplivali na pravilnost ugotovitev v navedenih postopkih ter NO dostavljal zahtevana pojasnila v zvezi s projektom in med delovnim časom omogočal vpogled v dokumentacijo oziroma dostop v objekte z namenom izvajanja pregledov, povezanih s projektom.

(3) Upravičenec se zavezuje, da bo ukrepal skladno s priporočili iz končnih poročil nadzornih organov in redno obveščal NO o izvedenih ukrepih.

(4) Če je upravičenec prejel sredstva, pa se pozneje pri nadzoru nad porabo proračunskih sredstev, dodeljenih za projekt, izkaže, da je upravičenec prejel sredstva neupravičeno, lahko NO zahteva vrnitev neupravičeno dodeljenih nepovratnih sredstev, upravičenec pa je dolžan vrniti prejeta sredstva po tej pogodbi v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS oziroma sprejme druge ustrezne ukrepe.

(5) Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve NO glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev NO ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. člen

(prepoved dvojnega financiranja)

(1) Upravičenec zagotavlja, da za stroške, ki so predmet sofinanciranja po tej pogodbi, ni prejel oziroma ne bo prejel sredstev iz drugih javnih virov financiranja (t.j. prepoved dvojnega financiranja).

(2) Če NO ugotovi, da je upravičenec prejel sredstva za stroške, ki so predmet sofinanciranja po tej pogodbi, tudi iz drugih javnih virov financiranja ali pa so mu bila odobrena in o tem ni obvestil NO, lahko NO odstopi od pogodbe, upravičenec pa je dolžan vrniti neupravičeno prejeta sredstva po tej pogodbi v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

**X. NEPRAVILNOSTI PRI IZVAJANJU POGODBE**

1. člen

(nepravilnosti pri izvajanju pogodbe in finančni popravki)

(1) Upravičenci so dolžni preprečevati, odkrivati in odpravljati nepravilnosti pri izvajanju pogodbe ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi.

(2) Nepravilnost lahko ugotovijo: skrbnik te pogodbe, NO, KO, Urad Republike Slovenije za nadzor proračuna, stroškovni organ, revizijski organ, Računsko sodišče RS, EK (generalni direktorati), Evropski urad za boj proti goljufijam (OLAF), Evropsko računsko sodišče, Komisija za preprečevanje korupcije ali drug pristojen organ (v nadaljevanju: pristojni organi). Nepravilnosti so podrobneje opredeljene v poglavju 6 Priročnika o načinu izvajanja Mehanizma za okrevanje in odpornost.

(3) Upravičenec je seznanjen in soglaša, da lahko organi, ki opravljajo upravljalna preverjanja in nadzorni organi ugotavljajo nepravilnosti pri izvedbi projekta oziroma v zvezi z izvedbo projekta in izrekajo finančne popravke skladno z veljavnimi predpisi in navodili, določenimi v 4. členu te pogodbe. Pogodbeni stranki se dogovorita, da za nepravilnost pri izvajanju projekta in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca, vključenega v izvajanje ESI skladov, ki škoduje ali bi škodovala proračunu EU.

(4) V primeru odkritja nepravilnosti pri izvajanju projekta oziroma te pogodbe lahko NO:

* začasno ustavi izplačila sredstev po tej pogodbi in/ali
* zahteva vračilo neupravičeno izplačanih sredstev, upravičenec pa mora vrniti vsa prejeta sredstva ali sorazmerni del prejetih sredstev, v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS in/ali
* izreče finančne popravke oziroma zniža višino sredstev glede na resnost kršitve.

(5) Ugotovljene nepravilnosti, ki izhajajo iz poročil organov, ki izvajajo upravljalna preverjanja in nadzornih organov, predstavljajo bistveno kršitev pogodbe in so podlaga za vračilo neupravičeno prejetih sredstev po tej pogodbi skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS in/ali za določitev finančnega popravka.

(6) Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz ESI skladov skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

(7) Upravičenec je dolžan izvršiti finančne popravke v višini in rokih, ki jih izreče pristojni organ s končnim poročilom ali drugim podobnim aktom. Upravičenec je dolžan neupravičeno prejeta sredstva vrniti v roku 30 dni od pisnega poziva NO na račun, ki ga upravičencu sporoči NO ali drug pristojen organ. Izvršitev celotnega finančnega popravka v določenem roku je bistvena sestavina te pogodbe.

(8) Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri projektu. Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se upravičencu določi pavšalni finančni popravek glede na naravo in resnost odkrite nepravilnosti pri projektu.

(9) Upravičenec je seznanjen, da neizvršitev finančnega popravka pomeni neupravičeno obremenitev proračuna RS.

(10) Če bo EK od RS zahtevala vračilo neupravičeno prejetih ali porabljenih sredstev, ki so bila upravičencu izplačana po tej pogodbi, ali jih je RS dolžna vrniti, se upravičenec zaveže, da bo vsa sredstva, ki jih je skladno s to pogodbo prejel iz proračuna EU in RS, vrnil NO oziroma KO v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

(11) Predhodno izvedena upravljalna preverjanja ali revizije nacionalnih nadzornih organov in s tem povezane odobritve izplačil upravičencu ne vplivajo na upravičenje NO zahtevati neupravičeno izplačana sredstva, ki so jih ugotovili drugi nadzorni organi v sistemu evropske kohezijske politike.

(12) Pogodbeni stranki sta sporazumni, da lahko pristojni organi ugotavljajo nepravilnosti pri izvedbi projekta oziroma v zvezi z izvedbo projekta ter izrekajo finančne popravke skladno z določili Priročnika o načinu izvajanja Mehanizma za okrevanje in odpornost ter Priročnika o načinu financiranja iz sredstev Mehanizma za okrevanje in odpornost.

(13) Pogodbeni stranki sta sporazumni, da lahko NO, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil v zvezi s projektom, izreka finančne popravke skladno z določili Priročnika o načinu izvajanja Mehanizma za okrevanje in odpornost ter Priročnika o načinu financiranja iz sredstev Mehanizma za okrevanje in odpornost.

**XI. DODATNA DOLOČILA**

1. člen

(dolžnost poročanja upravičenca)

(1) Skladno z Uredbo o izvajanju mehanizma je naloga upravičenca tudi poročanje o izvajanju ukrepov ter doseganju mejnikov in ciljev. Izvajalci ukrepov, ki si ne uredijo dostopa do Programa dela, morajo NO poročati o izvajanju ukrepov ter doseganju mejnikov in ciljev sproti oziroma najmanj dvakrat mesečno (1. in 15. dan v mesecu oz. prvi naslednji delovni dan).

(2) V skladu Priročnikom o načinu izvajanja Mehanizma za okrevanje in odpornost je upravičenec dolžan NO posredovati poročila, kot sledi:

* načrtovanje napovedi izplačil po podpisu te pogodbe oziroma njene spremembe in hkrati do 31. 1. v vsakem tekočem letu;
* vsebinsko poročilo o izvajanju ukrepov ter doseganju mejnikov in ciljev sproti oziroma najmanj dvakrat mesečno;
* letno poročilo najkasneje do 31. 1. tekočega leta za preteklo leto;
* poročilo o nepravilnostih, in sicer takoj po nastanku nepravilnosti;
* končno poročilo do 30. 9. 2026.

(3) Upravičenec je dolžan na zahtevo NO pripraviti in posredovati tudi izredna poročila z zahtevano vsebino in v roku, ki ga določi NO.

1. člen

(spremljanje pogodbe po zaključku projekta)

(1) Upravičenec jamči in se zavezuje, da v času trajanja te pogodbe in v nadaljnjem roku 5 let po zaključku projekta (od datuma prejema končnega izplačila) ne bo opustil ali premestil dejavnosti s programskega območja, spremenil lastništva ali upravljanja nad infrastrukturo, ki daje podjetju ali javnemu organu neupravičeno prednost, ali izvedel ali dopustil bistvene spremembe, ki bi vplivale na naravo, značaj, cilje ali pogoje izvajanja projekta, zaradi katerih bi se spremenili prvotni cilji projekta.

(2) V kolikor upravičenec ne postopa, kot je določeno v prejšnjem odstavku, lahko NO od pogodbe odstopi in zahteva vračilo vseh izplačanih sredstev ali sorazmeren del izplačanih sredstev, upravičenec pa mora vrniti vsa prejeta sredstva ali sorazmeren del prejetih sredstev po tej pogodbi v roku 30 dni od pisnega poziva NO, povečana za zakonske zamudne obresti, obračunane od dneva nakazila na podračun upravičenca do dneva nakazila v dobro proračuna RS.

(3) Upravičenec se v primeru, če so izpolnjeni pogoji iz prvega odstavka tega člena, zavezuje, da bo še 5 let po zaključku projekta NO dostavljal letna poročila o doseganju kazalnikov učinka in rezultata ter izjave, da rezultati projekta ne bodo in niso bili odtujeni, prodani ali uporabljeni za namen, ki ni v povezavi s sofinanciranim projektom, in sicer najpozneje do 31. 1. tekočega leta za preteklo leto, in sicer do 2031.

1. člen

(varstvo osebnih podatkov)

(1) Upravičenec, NO in ostali udeleženci v postopkih izvajanja, spremljanja, nadzora in evalvacije aktivnosti kohezijske politike po tej pogodbi so zavezani k varovanju osebnih podatkov, do katerih dostopajo v teh postopkih, skladno z veljavno zakonodajo.

(2) NO v okviru izvajanja ukrepov iz Mehanizma za okrevanje in odpornost (NOO), na podlagi 22. člena Uredbe (EU) 2021/241 in 20. člena Uredbe o izvajanju Uredbe (EU) o Mehanizmu za okrevanje in odpornost pridobiva, evidentira, obdeluje in hrani osebne podatke. Zbiranje in obdelava osebnih podatkov se izvaja izključno za namen revizije in nadzora in za zagotovitev primerljivih informacij o porabi sredstev v zvezi z ukrepi za izvajanje reform in naložb v okviru navedenega mehanizma. Upravičenec mora obvestiti vse z njim povezane fizične osebe, ki bodo sodelovale pri izvajanju projekta NOO, da bo obdeloval njihove osebne podatke. Poleg tega mora v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) zagotoviti ustrezno pravno podlago za obdelavo. Upravičenec se zaveže, da bo o obdelavi osebnih podatkov obvestil tudi vse z njim povezane fizične osebe, ki bodo naknadno pristopile k izvajanju projekta NOO ter od teh oseb zagotoviti ustrezne pravne podlage za obdelavo.

1. člen

(prepoved cesije in prenosa pogodbe)

(1) Upravičenec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved cesije). Prenos terjatev nima pravnega učinka.

(2) Prav tako upravičenec ne bo prenesel te pogodbe nekomu tretjemu, razen če NO v to privoli pred prenosom. Prenos pogodbe brez soglasja NO nima pravnega učinka. Navedeno ne velja v primerih univerzalnega pravnega nasledstva upravičenca.

1. člen

(protikorupcijska klavzula)

V primeru, da se ugotovi, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

1. člen

(skrbnika pogodbe)

(1) S strani NO je skrbnik(ca) pogodbe ………., s strani upravičenca pa ……………...

(2) Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku 5 delovnih dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.

1. člen

(insolventnost upravičenca in blokada računa)

(1) V primeru, da je v času veljavnosti te pogodbe nad upravičencem pričet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti NO. Z dnem obvestila oziroma objave sklepa o začetku postopka preneha obveznost NO do upravičenca iz naslova te pogodbe, razen, če je sklep razveljavljen ali postopek končan na način, da lahko upravičenec posluje dalje. V vsakem primeru lahko NO odstopi od te pogodbe in zahteva vrnitev neupravičeno dodeljenih nepovratnih sredstev v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS oziroma sprejme druge ustrezne ukrepe.

(2) Če pride do blokade upravičenčevega podračuna, je upravičenec dolžan o blokadi takoj obvestiti NO. V času trajanja blokade upravičenec ni upravičen do sredstev po tej pogodbi. V primeru blokade lahko NO odstopi od te pogodbe in zahteva vračilo vseh prejetih sredstev ali sorazmeren del prejetih sredstev, upravičenec pa je dolžan vrniti sredstva v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS.

1. člen

(spremenjene okoliščine)

Če med izvajanjem projekta nastopijo okoliščine, ki bi vplivale na sklenitev te pogodbe na način, da se ta ne bi sklenila, če bi te okoliščine obstajale ob njenem sklepanju, lahko NO odstopi od pogodbe, upravičenec pa mora vrniti prejeta sredstva po tej pogodbi v roku 30 dni od pisnega poziva NO, skupaj z zakonskimi zamudnimi obrestmi od dneva nakazila na podračun upravičenca do dneva nakazila v dobro proračuna RS.

**XII. SKUPNE DOLOČBE**

1. člen

(bistvene kršitve pogodbe)

(1) Po tej pogodbi se sofinancirajo le upravičeni stroški izvedbe projekta pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

(2) Pogodbeni stranki se dogovorita, da se za bistveno kršitev pogodbe s strani upravičenca šteje tudi:

* neizpolnitev obveznosti v določenem roku in
* nedoseganje kazalnikov v določenem roku.

(3) V primeru bistvene kršitve te pogodbe s strani upravičenca, razen, če gre za utemeljene razloge, ki jih potrdi NO, nastale po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti, NO določi rok za odpravo kršitve. V primeru neodprave kršitve lahko NO odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS oziroma NO sprejme druge ustrezne ukrepe.

1. člen

(reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v Ljubljani.

**XIII. SPREMEMBE POGODBE**

1. člen

(spremembe pogodbe)

(1) Vse spremembe in dopolnitve pogodbe pogodbeni stranki uredita s pisnim aneksom k tej pogodbi, ki ga skleneta pred iztekom veljavnosti te pogodbe.

(2) Če upravičenec na poziv NO v roku 15 dni od prejema poziva ne sklene aneksa k tej pogodbi, ki ureja spremembe pogodbenih določil glede dinamike plačevanja, navodil NO ali KO ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS oziroma sprejme druge ustrezne ukrepe.

 **XIV. VELJAVNOST POGODBE**

1. člen

(veljavnost pogodbe)

(1) Ta pogodba se podpiše z elektronskim podpisom in začne veljati, ko jo podpišeta obe pogodbeni stranki,, uporablja pa se (datum izdaje sklepa) in velja do izteka vseh rokov v katerih je, skladno z veljavno zakonodajo oziroma pravnimi podlagami in navodili, ki predstavljajo sestavni del te pogodbe, možen nadzor nad to pogodbo in izrekanje finančnih popravkov.

(2) Če bi bila katera izmed določb te pogodbe neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, pogodba ne preneha veljati v preostalih delih, če lahko obstanejo brez neveljavne določbe. V tem primeru se pogodbeni stranki dogovorita, da bosta v skladu z načeli vestnosti in poštenja tako določbo, spremenili z aneksom k tej pogodbi, tako da bo nova določba čim bližje neveljavni določbi.

(3) V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 dni od pisnega poziva NO, skupaj z zakonskimi zamudnimi obrestmi, ki so obračunane od dneva nakazila na podračun upravičenca do dneva nakazila v dobro proračuna RS. Vendar lahko NO to pogodbo ohrani v veljavi, če v 30 dneh po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.